Diari Oficial de la Generalitat Valenciana


Sumari del DOGV 2972, del 16-04-1997 (1997/5896)

Resolució de 10 de febrer de 1997, de la Direcció General de Patrimoni Artístic de la Conselleria de Cultura, Educació i Ciència, per la qual s'acorda la procedència de la delimitació de l'entorn de protecció de la torre àrab de l'ermita de Sant Miquel, a Corbera (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2972

Data del DOGV
:   16-04-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/5896


Data del document
:   10-02-1997

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 10 de febrer de 1997, de la Direcció General de Patrimoni Artístic de la Conselleria de Cultura, Educació i Ciència, per la qual s'acorda la procedència de la delimitació de l'entorn de protecció de la torre àrab de l'ermita de Sant Miquel, a Corbera (València).  
Antecedents  
Primer  
Mitjançant Resolució de 24 d'abril de 1996, de la Direcció General de Belles Arts i de Conservació i Restauració de Béns Culturals del Ministeri de Cultura, es va procedir a la inscripció de la torre àrab de l'ermita de Sant Miquel, a Corbera (València), en el Registre General de Béns d'Interés Cultural, amb categoria de monument, en tenir la consideració de Bé d'Interés Cultural, de conformitat amb el que disposa la disposició addicional segona de la Llei 16/1985, de 25 de juny, del Patrimoni Històric Espanyol.  
Segon  
Vist l'informe del Servei de Patrimoni Arquitectònic i Mediambiental, mitjançant Resolució de 5 d'agost de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, es va acordar tenir per incoat l'expedient de delimitació de l'entorn de protecció de la torre àrab de l'ermita de Sant Miquel, a Corbera (València).  
Tercer  
De conformitat amb allò que s'ha preceptuat en l'article 12.2. del Reial Decret 111/1986, de 10 de gener, de desenvolupament parcial de la Llei 16/1985, de 25 de juny, del Patrimoni Històric Espanyol, modificat pel Reial Decret 64/1994, de 21 de gener, la Resolució de 5 d'agost de 1996, de la Direcció General de Patrimoni Artístic, va ser notificada als interessats, exposada al tauler d'anuncis de l'Ajuntament de Corbera i publicada en el Diari Oficial de la Generalitat Valenciana el dia 4 d'octubre de 1996 (DOGV núm. 2841) i en el Butlletí Oficial de l'Estat el dia 16 de setembre de 1996 (BOE núm. 224).  
Quart  
La Direcció General de Patrimoni Artístic de la Conselleria de Cultura, Educació i Ciència, de conformitat amb allò que s'ha disposat en l'article 9.2. de la Llei 16/1985, de 25 de juny, del Patrimoni Històric Espanyol i en l'article 13.2. del Reial Decret 111/1986, de 10 de gener, de desenvolupament parcial de la llei 16/1985, modificat pel Reial Decret 64/1994, de 21 de gener, va acordar concedir als interessats en el procediment tràmit d'audiència en l'expedient instruït per a la delimitació de l'entorn de protecció de la torre àrab de l'ermita de Sant Miquel, a Corbera (València), i obrir un període d'informació pública, que es publicà al tauló d'anuncis de l'Ajuntament de Corbera i en el Diari Oficial de la Generalitat Valenciana el 23 de desembre de 1996 (DOGV núm. 2.895). Transcorregut el termini previst no s'ha presentat cap al·legació.  
Motivacions  
Primera  
Vistos els antecedents, aquesta direcció general considera procedent la delimitació de l'entorn de protecció de la torre àrab de l'ermita de Sant Miquel, a Corbera (València), que figura en els annexos a aquesta resolució.  
Segona  
Aquesta Direcció General és competent per a la tramitació d'aquest expedient, de conformitat amb allò que s'ha disposat en la Llei 16/1985, de 25 de juny, del Patrimoni Històric Espanyol i les normes reglamentàries per a la seua aplicació; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol; el Reial Decret 3066/1983, de 13 d'octubre; el Decret de la Presidència de la Generalitat 16/1995, d'11 de juliol; la Llei del Govern Valencià 5/1983, de 30 de desembre; el Decret 181/1991, de 15 d'octubre, del Consell de la Generalitat Valenciana; el Reglament Orgànic i Funcional de la Conselleria de Cultura, Educació i Ciència aprovat per Decret del Govern Valencià 261/1995, de 29 d'agost, modificat pel Decret 68/1996, de 25 de març, i unes altres disposicions de general aplicació.  
Part dispositiva  
En virtut del que s'ha exposat, complits els tràmits preceptius en la instrucció de l'expedient de delimitació de l'entorn de protecció de la torre àrab de l'ermita de Sant Miquel, a Corbera (València), aquesta Direcció General, en allò que és matèria de la seua competència, resol el següent:  
1. La procedència de la delimitació de l'entorn de protecció de la torre àrab de l'ermita de Sant Miquel, a Corbera (València).  
2. L'àmbit de l'entorn de protecció d'aquest bé queda definit en els annexos adjunts, que formen part d'aquesta resolució.  
3. Comunicar aquesta resolució a l'Ajuntament de Corbera  
4. Que aquesta resolució es publique en el Diari Oficial de la Generalitat Valenciana i al tauler d'anuncis de l'Ajuntament de Corbera, a efectes de la seua notificació als interessats, de conformitat amb allò que s'ha disposat en l'article 59.4. de la Llei de Règim Jurídic de les Administracions Públiques i del Procediment Administratiu Comú.  
Contra aquesta resolució, per ser un acte de tràmit, no s'escau cap recurs.  
València, 10 de febrer de 1997.- La directora general de Patrimoni Artístic: Carmen Pérez García.   
ANNEX I  
Motivació de la delimitació proposada  
El criteri seguit per a la delimitació de l'entorn de protecció ha sigut la inclusió dels camins més pr`xims al BIC, des d'on és possible contemplar-lo, i l'àrea compresa entre els dits camins.   
ANNEX II  
Àrea de protecció  
A) Descripció literal de la delimitació.  
Origen. Encreuament de la carretera de Corbera a Polinyà de Xúquer amb el camí d'Alzira a Albalat de la Ribera, punt A.  
Sentit. Antihorari.  
Línia delimitadora. Des del punt A, pel camí d'Alzira a Albalat de la Ribera o carretera de Corbera a Riola, a l'est, fins l'encreuament amb el camí de Sant Miquel, que envolta el tossal. Continua per aquest camí fins que troba un altra vegada la carretera de Corbera a Polinyà del Xúquer, al nord-oest de l'ermita, y per aquesta cap al sud fins l'origen, punt A.   
B) Descripció gràfica.  
S'adjunta el plànol.